Kako živila vplivajo na spolnost?

Če se navežem na naslovno vprašanje, na več načinov. Ena seveda bolje kot druga, a vsekakor imajo vpliv.

Omenimo samo čebulo in česen. Zdravo, da dol padeš, … “naravni antibiotik” pravijo. Ampak v spolnosti delujeta predvsem spolno-zaščitno. Torej, če ste pravkar zaužili česen ali svežo čebulo ob porciji čevapov, seks odpade. Na drugi strani pa imamo živila, ki spolnost spodbujajo.

Misel na čokolado je vsekakor ena od teh. Ampak ali to pomeni, da čokolada dviguje libido? Daleč od tega. Nekatera živila pri ljudeh izzovejo lepe občutke, spomine na srečne trenutke iz preteklosti, ali pa jih enostavno spominjajo na spolovila, kar je že samo po sebi “dražeče”.

Kaj pa ostrige?

Večkrat se o njih govori kot o hrani, ki vsebujejo cink. Vedeti moramo, da ta skrbi, da moški spolni organ stoji pokonci, ženske pa si tega močno želijo, ko pride do primernih trenutkov. Tudi oblika ostrig ni zanemarljiva: mišica namreč spominja na ženski spolni organ, kar moško fantazijo takoj razburka.

Druga “asociativno” oblikovana živila

Jajca in kaviar spominjata na sistem razmnoževanja, beluši, banane in korenje pa na penis, zato jih v mnogih kulturah opredeljujejo kot erogena živila. No, za nobenega izmed njih ni dokazano, da dejansko spodbuja spolni apetit, toda strokovnjaki pravijo, da če nas spominjajo na kakršnokoli obliko seksa, potem je možno, da bodo povzdignili naše poželenje. Med njih uvrščajo tudi, denimo, jabolka, jagode, češnje, grozdje, dateljne, ingver in druge.

Ima tudi alkohol določen vpliv?

Ja, tudi alkoholu priznavajo učinek afrodiziakov, in sicer zato, ker sprošča telo in zmanjšuje zadržke. Z drugimi besedami: alkohol povzroči, da počnete stvari, ki jih sicer (trezni) ne bi. Pravzaprav sploh ne povečuje libida, spremeni le pogled na določene stvari.

via GIPHY

No ja, tega se nas pa večina še kako dobro zaveda. Vsaj zase vem, da sem po nekaj kozarčkih precej bolj “odprtih” misli, pa že sicer nisem ravno nuna.